སྐོར་ལམ་ནང་གི་སྐད་ཆ་ཞས་པའི་མི་འདིས་གང་ལབ་ཀྱིན་ཡོད་པ་རེད་དམ།དེ་མཁས་རྟགས་སྟོན་དང་མི་སྟོན་གྱི་གནས་ཚུལ་མ་རེད་ལ།དེ་བོད་ཡིག་མི་ཤེས་མཁན་ཚོར་བརྙས་བརྐོ་བ་ཡང་མ་རེད།གཞོན་ནུ་ལྷན་ཚོགས་ནི་རྒྱ་ནག་གིས་གླེང་ནས་དོགས་ཟོན་བྱེད་ས་ཞིག་དང་བོད་ཀྱི་གཞཽན་སྐྱེས་མཐོང་བརྩི་ཆེན་པོ་བྱད་བཞིན་ཡོད་རེད།སྤྱིར་གཞུང་འབྲེལ་མ་ཡིན་པའི་ཚོགས་པ་ཚོས་བོད་ཡིག་བེད་སྤྱོད་གཏོང་རྒྱུ་ཧ་ཅང་གིས་ཉུང་ཉུང་རེད།མཚམས་མཚམས་རེར་བེད་སྤྱོད་ཏོག་ཙམ་རེ་བཏང་ཡང་ཡིག་ནོར་གྱིས་ཁེངས་འགྲོ་གིན་འདུག་་བོད་ཡིག་ཤེས་ཀྱིན་མེད་པ་རེད་དམ་རང་གི་རིག་གནས་ལ་དོ་སྣང་མ་བྱས་པ་རེད་དམ།ཚིག་གྲུབ་དང་སྒྲ་གདངས་སོགས་ཀྱི་དབྱེ་བ་ཤོད་ཀྱིན་མེད་པར།བོད་ཀྱི་དག་ཡིག་གི་དག་ཆའམ་མིང་ཚིག་གི་དག་ཆ་ནོར་བ་དེ་ཚོ་ནོར་འཁྲུལ་བཟོས་ན་འགྲིག་མདོག་མདོག་བྱེད་ནས་འཇོག་དགོས་པ་རེད་དམ།གོང་དུ་བུ་མོ་ཚེ་རིང་སྐྱིད་ཀྱིས་བརྗོད་པ་བཞིན་བོད་ཡིག་ཤེས་མཁན་ཚོས་ནོར་ཡོད་ན་ནོར་འདུག་ལབ་དབང་ཡང་མེད་དམ།ནོར་འདུག་ལབ་་ན་ལྟ་བ་འཁྲེགས་པོ་འདུག་དང་མཁས་རྟགས་སྟོན་གྱིན་འདུག་ཟེར་ནས་ཁ་རྡུང་ཉོ་དགོས་པ་རེད་དམ།